CELEX: 32010R0334
Language: lt
Date: 2010-04-22 00:00:00
Title: 2010 m. balandžio 22 d. Komisijos reglamentas (ES) Nr. 334/2010, kuriuo iš dalies keičiamos Reglamento (EB) Nr. 721/2008 nuostatos dėl pašarų priedo sudėties (Tekstas svarbus EEE)

23.4.2010   
            
            
               LT
            
            
               Europos Sąjungos oficialusis leidinys
            
            
               L 102/21
            
         KOMISIJOS REGLAMENTAS (ES) Nr. 334/2010
   2010 m. balandžio 22 d.
   kuriuo iš dalies keičiamos Reglamento (EB) Nr. 721/2008 nuostatos dėl pašarų priedo sudėties
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Komisijos reglamentu (EB) Nr. 721/2008 (2) leidžiama iki 2018 m. rugpjūčio 15 d. naudoti raudonųjų karotinoidų turinčios bakterijos Paracoccus carotinifaciens preparatą kaip lašišų ir upėtakių pašarų priedą. Šis pašarų priedas priskiriamas kategorijai „Jusliniai priedai“, funkcinei grupei „a) ii) Dažikliai: medžiagos, kurios, kai jos sušeriamos gyvūnams, suteikia spalvų gyvūninės kilmės maistui“.
            
         
               (2)
            
            
               Komisija gavo prašymą pakeisti leidimo suteikimo sąlygas, susijusias su pašarų priedo sudėtimi. Kartu su prašymu pateikti atitinkami jį pagrindžiantys duomenys. Komisija šį prašymą perdavė Europos maisto saugos tarnybai (toliau – Tarnyba).
            
         
               (3)
            
            
               2010 m. sausio mėn. Tarnyba priimtoje nuomonėje padarė išvadą, kad prašomas pakeitimas neturės įtakos produkto saugumui ir veiksmingumui (3).
            
         
               (4)
            
            
               Atlikus modifikuoto preparato vertinimą nustatyta, kad laikomasi Reglamento (EB) Nr. 1831/2003 5 straipsnyje nustatytų leidimo suteikimo sąlygų.
            
         
               (5)
            
            
               Todėl Reglamentą (EB) Nr. 721/2008 reikėtų atitinkamai iš dalies pakeisti.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 721/2008 priedo trečiame stulpelyje „Sudėtis, cheminė formulė, aprašymas, analizės metodas“
   
                
            
            
               žodžiai
               
                           „—
                        
                        
                           10–15 g/kg adonirubino
                        
                     
                           —
                        
                        
                           3–5 g/kg kantaksantino“
                        
                     
         
                
            
            
               pakeičiami žodžiais
               
                           „—
                        
                        
                           7–15 g/kg adonirubino
                        
                     
                           —
                        
                        
                           1–5 g/kg kantaksantino“.
                        
                     
         2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. balandžio 22 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 198, 2008 7 26, p. 23.
   
      (3)  EMST leidinys (2010 m.), 8(1):1428.